Lisää aiheesta pian, mutta nyt Jill kertoo muusta.
On vähän hankaluuksia.
Televisio on kiehtonut minua alusta asti.
Olin kahdeksan vanha, kun minulla oli kirjastokortti.
Lainasin televisiosta kertovia kirjoja.
Huomenta Jilliltä ja minulta.
Tämä on BBC Breakfast News puoli seitsemältä.
Olin noin 25-vuotias, kun pääsin mukaan.
Jill Dando.
Jill oli brittitelevision kuuluisin juontaja.
Brittitelevision nuori menestyjä -
murhattiin kotiovelleen keskellä päivää.
MURHATTU - "TELOITUS"
Ei sellaista tapahdu.
Jokainen, joka on saanut vähänkin kuuluisuutta,
tietää, että siinä on kaksi puolta.
Saa paljon ei-toivottua huomiota.
Omituisia ihmisiä. Pakkomielteisiä.
Silloin vilkuilee olkansa yli.
Kansalaiset koko maassa kerääntyvät -
ratkaisemaan Britannian vakavimpia rikoksia.
Crimewatch oli erinomaisesti -
esitellyt tapauksia -
ja saanut ihmiset kertomaan ratkaisevista todisteista.
Jos teitä epäilyttää, soittakaa. On paljon johtolankoja ja tuskaa.
Huolestutko koskaan siitä, mitä näet Crimewatchissa?
Kyllä, mutta näyttämämme rikokset ovat hyvin harvinaisia.
Ei kadulla kulkiessa -
oleta niin käyvän itselle.
Pelkoon oli syytä.
Se vaatii tietynlaisen ihmisen.
Julman sadistisen psykopaatin, joka ampuu päähän.
Se oli yksi laajimmista murhatutkimuksista -
Suur-Lontoon poliisissa.
On kulunut 22 vuotta, ja tapaus on auki.
Tekijä on yhä selvittämättä.
Yksi Britannian suosituimmista juontajista on murhattu,
ja kyseessä voi olla palkkamurha.
Kukissa olevat tervehdykset kertovat ensisijaisesti järkytyksestä…
Jopa kuningatar kommentoi asiaa ja oli järkyttynyt.
Poliisin mukaan motiiveja voi olla monia.
Hän on selvittänyt monia rikoksia, joten vihollisia on voinut tulla.
Crimewatchin juontaja saatettiin salamurhata kostoksi -
Naton pommitettua Belgradia.
Poliisi vahvistaa, että Jill Dandoa oli seurannut -
ahdistelija.
Syytetyllä oli pakkomielle julkisuuden henkilöistä,
ja häntä kiehtoivat aseet.
Poliisi ei sulje pois mitään tutkintalinjoja.
Osa uskoo, että tappaja saattoi selvitä murhasta.
JILL DANDON MURHA
26. HUHTIKUUTA 1999 FULHAM, LONTOO
Hätäkeskus.
Saanko ambulanssin? Olen Gowan Avenuella.
Näyttää siltä, että joku on lyyhistynyt maahan.
Ihan luottamuksella, se näyttää olevan Jill Dando.
Hän on lyyhistynyt ovelleen. Verta on paljon.
Voitko mennä katsomaan, hengittääkö hän?
Hän ei näytä hengittävän. -Selvä.
Nenästä tulee verta ja käsivarret ovat siniset.
Haluan vain tietää, hengittääkö hän.
Liikkuuko rintakehä ylös ja alas?
Voi luoja, ei. En usko, että hän on hengissä.
Selvä. -Olen pahoillani.
Ei hätää. Hoidan sinne apua heti.
Ole kiltti.
KENSINGTONIN POLIISIASEMA LÄNSI-LONTOO
Olin päivystysvuorossa Keski-Lontoon murharyhmässä.
Meillä oli ollut kiire. Väkeä oli liian vähän.
Etsiväylikonstaapelini kertoi…
VANHEMPI TUTKIJA
…Fulhamin puukotuksesta.
Fulham oli varakasta aluetta.
Siitä syystä se oli epätavallista.
Erittäin epätavallista.
Kun olin ajamassa sinne,
poliisiylitarkastaja soitti.
Hän kertoi, että kyseessä oli Jill Dando.
Henkirikoksissa -
rikostutkijat eivät tunne uhria lainkaan,
mutta tässä tapauksessa lähes kaikki tiesivät Jill Dandon.
Ambulanssi tuli vastaan Fulham Roadilla, kun menimme sinne.
Tajusin, että häntä oltiin viemässä pois.
BBC:N TV-KESKUS WHITE CITY, LONTOO
Oli ihana kevätpäivä.
Luin uutiskatsauksia.
Seuraava uutiskatsaus on 14.40.
Ylläni oli aika kiva sininen puku.
Se oli suunnittelijalta…
BBC:N UUTISTENLUKIJA
…jolla Jill ja minä kävimme yhdessä.
Kaikki oli hyvin uutistoimituksessa. Se on vilkas, äänekäs ja energinen paikka.
Toistetaan sivu 45. Mitä promoja…
Sitten tuli uutinen, että nainen oli tapettu.
Uutistoimituksessa alkoi liikkua huhuja, että se oli Jill.
Sali hiljeni täysin.
Kun saavuin, sain selonteon järjestyspoliisilta.
He kertoivat, ettei kukaan ollut nähnyt, mitä Jillille tapahtui.
Heillä oli silti tiedossa jo kaksi todistajaa,
jotka näkivät miehen lähtevän.
Mies oli valkoihoinen, tummat hiukset, tanakka.
Yllä tumma takki, ei naamiota tai käsineitä.
Silloin keskityttiin siihen, miten henkilö,
jonka nähtiin pakenevan, saataisiin kiinni.
Järjestyspoliisi hajaantui tutkimaan aluetta.
Odotimme tietoa sairaalasta,
koska Jillin kuolemaa ei ollut vahvistettu.
Se muuttui hyvin nopeasti, kun seisoin jalkakäytävällä -
ja katsoin portilta -
Jillin talon etuovelle.
Näin luodin ja hylsyn kynnyksellä.
Jill Dandoa oli ammuttu päähän.
Se oli heti täysin käsittämätöntä.
Se, että ketä tahansa naista ammuttaisiin päähän Lontoossa,
saati julkisuuden henkilöä, oli äärimmäisen harvinaista.
Toimittajat olivat jo paikalla.
Tiesin heti, että median kiinnostus olisi poikkeuksellisen suurta.
Jill Dando tuotiin tänne ambulanssilla kello 12.30.
Ensihoitajien ja sairaalan henkilökunnan avusta huolimatta -
hänet todettiin kuolleeksi kello 13.03.
Uutistoimitus oli täysin järkyttynyt.
Todella järkyttynyt.
Me olemme tottuneet raportoimaan -
kaikenlaisista kuolemantapauksista, katastrofeista ja sodista,
mutta kun yksi omista…
Anteeksi nyt.
Yksi meidän omistamme -
tapettiin siten omalla kotiovellaan. Se tuntui täysin uskomattomalta.
Minä jouduin lukemaan sen.
Jill oli 37.
Muistan, että yksi pomo kysyi minulta, pystynkö siihen.
Sanoin, että pärjään kyllä.
Jill oli 37.
Pete, hän oli varmasti 37.
Hyvä on.
Sanoin hänelle, että Jill oli 37.
Tasan kaksi vuotta minua nuorempi. Hän oli 37.
Mitä minä sanon?
Usko pois, hän oli varmasti 37.
Nyt aloitetaan.
Hetki sitten poliisi vahvisti,
että BBC:n TV-juontaja Jill Dando on puukotettu kuoliaaksi -
kotinsa edessä Länsi-Lontoossa.
Hän kuoli ambulanssissa matkalla sairaalaan.
Muita yksityiskohtia ei ole tiedossa.
Seuraava uutiskatsaus on 14.40.
BRISTOL YHDISTYNYT KUNINGASKUNTA
Olin töissä Bristolissa.
JILLIN VELI
Bristol Evening Postissa.
Uutistoimituksessamme oli rivi TV-monitoreita.
BBC:n kollegamme Jill Dando on kuollut.
Hänen kimppuunsa käytiin Lontoon-asunnolla.
Hänen kuolemastaan kerrottiin.
Aloin toimia jotenkin automaattisesti.
Ajattelin, että haluan suojella isääni siltä.
Kiirehdin Weston-super-Mareen.
Isä oli tietysti murtunut.
Mietin, miten selviäisimme siitä.
Puolisen tuntia siitä, kun saavuin Westoniin,
BBC Points Westin TV-toimittaja koputti oveen. Tunsin hänet.
Luiskahdin takaisin journalistiseen tilaan.
Annoin hänelle haastattelun.
Milloin viimeksi tapasitte?
Näin hänet pääsiäispäivänä.
Siitä on kai kaksi tai kolme viikkoa.
Hänellä oli kaikki hyvin. Hän odotti häitään.
Tunsin tyhjyyttä ja epätoivoa.
Jouduin selittämään isälleni, mitä oli tapahtunut -
ja mitä nyt tapahtuisi.
Olisimme myrskyn silmässä.
Poliisin järjestämä etsintä on käynnissä.
Etsiviä on vähintään 30.
Näette takanani toiminnan Jillin kodin edessä.
Kaikki tulivat apuun.
Ballistiikan asiantuntijat, veriasiantuntijat, rikospaikkakuvaajat.
Itse rikospaikka oli sotkeutunut pahasti,
koska uhria oli yritetty elvyttää.
Kaikki kerättiin talteen. Maalin rippeet, sora,
portin sormenjäljet.
Kuidut.
Meillä oli luoti ja patruunan hylsy kynnyksellä.
Ballistiikan asiantuntijan mukaan yksi ainoa laukaus -
osui pään vasemmalle puolelle.
Osa piti sitä ammattimaisena teloituksena.
Luoti ja hylsy kynnyksellä olivat ysimillisestä aseesta.
Etsintäryhmät saapuivat.
Koko Gowan Avenue tutkittiin.
Roskapöntöt, puutarhat, kukkapenkit, pensaat.
Halusimme tietää, oliko ase tai jotain muuta heitetty pois.
Löysimme avaintodistajia.
Postinkantaja, välimerellisen näköinen mies,
heti kymmenen jälkeen vastapäätä Jillin kotia.
Sekä todistaja, joka näki miehen juoksevan kadun yli -
ja pysähtyvän bussipysäkille.
Mies hikoili.
Oli pysäköinninvalvoja,
joka oli antamassa sakon sinisen Range Roverin kuljettajalle.
Kun hän alkoi kirjoittaa sakkoa,
mies sysäsi hänet syrjään ja lähti.
En tiennyt silloin,
oliko tekijöitä yksi, kaksi vai kolme.
Kaikki kadulla sinä päivänä olleet piti karsia -
mahdollisimman tarkasti.
Seuraavan päivän lehdet olivat täynnä juttuja murhasta.
ENTINEN RIKOSTOIMITTAJA
SALAMURHATTU
TELOITETTU
NAAPURIN TYTÖN KUOLEMA
Muusta ei kirjoitettu.
Tänä surullisena aamuna puhumme Jill Dandosta.
Tähden kuoleman jälkeen -
tuli kunnianosoituksia.
Lontoossa poliisi tutkii murhaa,
joka on järkyttänyt TV-katsojia.
Monen mielestä Jill Dando -
jäi toiseksi vain prinsessa Dianalle -
julkisen suosion suhteen.
Jill Dandon tunsivat käytännössä kaikki tässä maassa.
Jopa kuningatar sanoi olevansa järkyttynyt ja surullinen.
Prinsessa Dianan kuoleman jälkeen -
Jill Dandon murha…
TOIMITTAJA JA JUONTAJA
…oli suurin juttu, josta olimme kirjoittaneet.
KUOLIKO HÄN MAINEEN TAKIA?
Sukupolveni naistoimittajat järkyttyivät siitä,
koska näimme itsemme Jillissä.
Jill oli toimittaja. Hän rakasti lehdistöä.
Hän oli hyvä meille ja tiesi, että teemme työtämme.
Halusimme poliisin tavoin -
selvittää tekijän, koska Jill oli yksi meistä.
DAILY MIRRORIN PÄÄMAJA CANARY WHARF, LONTOO
Olin Daily Mirrorissa rikostoimittajana.
Muistan keskustelleeni siitä uutispäällikön kanssa.
Hän kysyi, mitä mieltä olin siitä.
Hänen mukaansa se liittyi Crimewatchiin.
Ei välttämättä, hetkinen vain.
Eräs tieto, jonka saimme paikan päällä olevalta toimittajaltamme,
oli se, että he olivat löytäneet Gowan Avenuelta Jillin naapurin,
joka oli kuullut kirkaisun.
Kuulitteko miehen ääntä?
En mitään miehen ääntä.
Kuulitteko laukauksen? -Ei kuulunut laukauksia.
En kuullut minkäänlaista laukausta.
Mitä arvelette kuulleenne?
Kuulin kirkaisun.
Keskustelin kahden kesken -
yhden murharyhmän jäsenen kanssa.
Hän sanoi, etteivät he löytäneet yhtään todistajaa, naapuria -
tai ketään muutakaan alueella, joka olisi kuullut laukauksen.
Heillä ei ollut asetta. Kukaan ei nähnyt asetta.
Aseessa oli saattanut olla äänenvaimennin.
Toisin kuin elokuvissa,
aseen äänenvaimentaja on hyvin harvinainen laite tosielämässä.
Se ehdotus ohjasi meitä siihen suuntaan,
että ehkä se oli ammattilaisen työtä.
Joku kysyi, oliko se salamurha.
Onko se teloitus?
Kuten poliittinen murha tai järjestäytyneen rikollisen murha?
Kaikki teoriat siitä, kuka, mitä ja miksi -
alkoivat lisääntyä.
Jill Dando jätettiin kuolemaan kotinsa kynnykselle.
Ehkäpä kostona rikostoimittajalle, joka auttoi vangitsemaan huippurikollisia.
SCOTLAND YARD WESTMINSTER, LONTOO
Jokaisella oli mielipide siitä, miten ja kuka murhasi Jill Dandon.
Pidin toimistolla palaverin ryhmän kanssa.
Sanoin, että vaarana oli joutua mukaan mediahypetykseen.
Muistutin heitä siitä, että jokaisessa murhatutkinnassa -
uhri on tärkein asia tapausta selvittäessä.
Siksi piti tutkia Jillin elämää.
Kuka Jill oli -
ja ketkä olivat läheisimpiä hänen kanssaan?
En voi.
Olen aika läpinäkyvä ihminen.
Minulla ei ole kai mitään luurankoja kaapissa.
WESTON-SUPER-MARE YHDISTYNYT KUNINGASKUNTA
Olin yhdeksän, kun Jill syntyi vuonna 1961.
Menimme usein sunnuntaisin perheen kesken -
eväsretkelle rannalle.
Muistatteko hiekan peittämät salaattivoileivät?
Ne kuuluivat ruokavalioon -
lapsena Weston-super-Maren kesinä.
Rahaa ei ollut juurikaan.
Emme viettäneet eksoottisia lomia.
Mahtoiko hänellä olla passia -
ennen kuin sai työtarjouksen Holiday-ohjelman juontajana?
Oli miltei ennalta määrätty, että hänestä tulisi toimittaja.
Hän oli kiinnostunut kirjoittamisesta ja minua seurallisempi.
Kuiskasin toisinaan hänen korvaansa: "Miksi olet yhä Westonissa?
Miksi et etsi työtä muualta?"
30 vuotta sitten sellaisiin laskelmiin pystyvä tietokone -
ei olisi mahtunut tuon kokoiseen taloon.
Se olisi ollut täynnä…
Hän pääsi toimittajaksi BBC Spotlightiin Plymouthissa.
Sitten hänestä tuli juontaja.
He kertoivat, että eettinen komitea tyrmäsi ajatuksen.
Sisaret eivät ryhdy enää lahjoittajiksi.
Hän oli hyvin hienostunut ja ammattimainen.
Samalla hänessä säilyi silti luonnollinen lämpö.
Pilke silmäkulmassa.
Hänen esiintymisensä Spotlightissa -
kiinnitti BBC Breakfastin tuottajien huomion.
Television neito siirtyy Breakfast Timeen.
Koko maailma oli silloin avoinna.
Minun täytyy… -Montako kertaa olen tehnyt tämän?
Paljon kiitoksia. Voi luoja.
Kaikkea hyvää sinulle. -Kiitos.
Toivota hyvää yötä viimeisen kerran.
Hyvää yötä täältä ja hyvää huomenta Lontoosta maanantaina.
Sivu 45. Mitä promoja teillä on?
Anna tuo. Odota hetki.
Haluan tietää sen nyt.
Näytä ensimmäinen. Varmistan kohta.
Olen Bob Wheaton.
ENTINEN KUMPPANI JA BBC:N TOIMITTAJA
Johdin siihen aikaan kello kuuden uutisia.
Muistan sen.
Olin toimituksessa.
Olin valmis hoitamaan kello kuuden uutiset valmiiksi.
Ja BBC Breakfast Timessa -
oli Jill.
En ollut nähnyt häntä.
Televisioon sopivat kasvot.
Ääni oli kaunis ja yhteiskuntaluokaton englantilaisääni.
Luontainen kyky.
Hän loisti, ja tiesin hänen menestyvän.
Ulkonäöllä on kyllä väliä.
Hän oli tullut maaseudulta näyttäen paikalliselta tytöltä.
Sanoin hänelle, että hänen pitää laittaa hiukset kuntoon -
ja pukeutua oikealla tavalla. Hän oli lihonut paljon.
Hänelle sanottiin, että piti näyttää oikealta.
Hänellä oli permanentattu tukka.
JILLIN YSTÄVÄ JA KAMPAAJA
Ruskea.
Hän halusi erilaisen kampauksen.
Taisin ehdottaa hiusten leikkaamista lyhyeksi.
Hän sanoi: "Menen televisioon. Pitäisikö kysyä tuottajaltani?"
Sanoin, ettei se ole varmaan hyvä ajatus.
KUNNALLISVERO
Hallituksen 3,25 miljardin kunnallisveropaketti -
otettiin hyvin vastaan konservatiivien riveissä.
Kampauksesta tuli tunnusmerkki.
Monellakin tavalla Jill nähtiin television Dianana.
Siihen aikaan Diana tuli käymään luonani,
ja föönasin toisinaan hänen hiuksensa.
Kenellä oli se kampaus ensin?
Jillillä.
Kampaus oli juuri oikea. Hän oli laihtunut.
Ääntämistapa oli täydellinen. Hänen tapansa lukea uutisia oli lumoava.
Viikonlopusta tulee hieno.
Häntä pidettiin naapurin tyttönä,
joka edusti BBC Newsin arvovaltaa. Se oli hyvä yhdistelmä.
Kaipa me lähennyimme juhliessamme menestystä.
Lopulta aloimme seurustella.
Jill alkoi seurustella varhain Bobin kanssa,
joten se oli aina… En halua sanoa tätä kameralle.
Se oli vaikea tilanne. Hän oli pomon kanssa.
Etelä-Afrikka on varmaan taas kärjessä.
Tänään, tai siis…
Minusta suhde oli aina hyvin kummallinen,
koska Jill oli niin estoton,
ja Bob oli aikamoinen kontrollifriikki, mutta hiljaisella tavalla.
JILLIN AGENTTI
Mitään pahaa ei sanottu, vaan pikemminkin:
"Voin selittää. Asia on näin." Sellainen suhde se oli.
…osio, jossa on kirjasto ja grafiikkaa.
Jill oli huipulla.
YSTÄVÄ JA TYÖTOVERI
Hän teki päätökset.
Minut otettiin mukaan nuorena toimittajana. Taisin olla 23.
Ihailin todella Jilliä.
Hän oli juuri sitä, millaiseksi halusin.
Se oli silti todella rankkaa.
Itsensä tunsi helposti huijariksi.
Olisi mukava saada käsikirjoituksiakin.
Niiden alfaurosten vieressä hän tunsi itsensä joskus huonommaksi.
Hän puhuu usein naisille,
joilla on vaikeaa toimittajina.
Minusta se on pötyä.
Jos on hyvännäköinen nainen, se ei ole vaikeaa.
No… -Se on helpompaa.
Naisilta odotetaan enemmän. Se siinä on ongelma.
Kun Jillin ura eteni,
yksi hänen kohtaamistaan ongelmista oli se,
kuten kaikilla naisilla, että yhtiössä oli lähes pelkästään miehiä.
Jos totta puhutaan, se oli aika naiskielteistä.
Kaikenlaisia miehiä pidetään hallitsevina,
koska kovat päätoimittajat ovat joskus kovia.
Hallitsemista tavalla, joka on vahingollinen suhteelle -
tai ihmiselle, se ei silti ole.
MURHA
Totuus on, että useimmat ihmiset tappaa joku tuttu.
Sisäpiirissä oli Alan Farthing, hänen sulhasensa.
Hänen aiempi kumppaninsa, jonka kanssa hän oli ollut seitsemän vuotta.
Herra Wheaton.
Sekä bisnesagentti, herra Roseman.
Piti kuulustella heitä ja tarkistaa heidän alibinsa.
Jos saattoi osoittaa olleensa jossain muualla 26. huhtikuuta,
ei voi olla murhaaja.
Saattoi silti olla jotenkin mukana murhan järjestämisessä,
jos siitä oli kyse.
JILLIN SULHANEN
Ensinnäkin halusin kysyä, miten pärjäät juuri nyt.
Pärjään samalla tavalla -
kuin kuka tahansa tässä tilanteessa.
Olen murtunut.
Kaikki ympärilläni ovat murtuneet.
En ymmärrä, miksi kukaan haluaisi tappaa jonkun niin lempeän,
ystävällisen, hyvää tarkoittavan -
ja täydellisen kuin Jill.
WESTON-SUPER-MARE YHDISTYNYT KUNINGASKUNTA
Muistan sen aina.
21. TOUKOKUUTA 1999
Olimme limusiinin takapenkillä ja tulimme Jillin arkun perässä.
Tuhannet ihmiset olivat tulleet paikalle.
Koko Weston pysähtyi.
En tuntenut häntä henkilökohtaisesti, mutta halusin tulla.
Diana oli meidän ruusumme, mutta Jill oli auringonkukkamme.
En voi sanoa enempää.
Noin sata ihmistä kutsuttiin kirkkoon.
Monet hänen ystävistään olivat töissä BBC:ssä.
Arkku saapui kirkkoon kolmelta.
Mukana olivat Jillin veli Nigel,
Jack-isä -
sekä mies, jonka kanssa hän olisi avioitunut syyskuussa.
Hänen sulhasensa Alan Farthing.
Kun Jill tapasi Alanin, se muutti hänen elämänsä.
Hän oli ajatellut ja unelmoinut siitä hetkestä jo pitkään.
JILL DANDO JAKAA KAUNIIT KIHLAJAISKUVANSA
Hän kertoi kihlauksestaan.
Hänen olisi pitänyt olla kirkossa menossa naimisiin,
mutta olikin siellä haudattavana.
Elämä oli siirtymässä uuteen, jännittävään ja tyydytystä tuottavaan vaiheeseen.
Kohtalokkaaseen hetkeen asti -
Jill, kaunis naapurin tyttö…
MENETIMME PRINSESSAMME
…jonka kaikki tunsivat, ammuttiin kuoliaaksi.
Kaikki miettivät, miksi se tehtiin.
Mietin erityisesti sitä,
että jos joku päätti tappaa Jillin,
miksi hän päätti tehdä sen? Mitä siitä hyödyttäisiin?
Mitä hyötyä olisi Jill Dandon tappamisesta?
Sitten Alan Farthing mainitsi, että suuri rahasumma,
yli 30 000 - 35 000 puntaa,
siirtyi Jilliltä herra Wheatonille.
Piti tutkia, miksi rahat oli luovutettu.
Hautajaisten jälkeen poliisi tuli luokseni.
Yksi poliisi sanoi: "Saimme tiedon,
että olit hänelle paljon velkaa.
Olit hänelle velkaa yhä hänen kuollessaan.
Haluaisitko kertoa, mistä oli kyse?"
Sanoin, että mielelläni.
Tajusin, että huomio kiinnittyi minuun.
He halusivat tietää, miten tapasimme,
miten pitkään olimme yhdessä, miten erosimme.
Hän tosiaan auttoi minua ostamaan taloni joen rannalla.
Minulla oli asuntolaina, mutta rahaa puuttui hieman.
Isomman asuntolainan sijasta hän halusi mukaan,
koska jaoimme siihen aikaan talon.
Enkä muuten tarvitse kipeästi niin paljon rahaa.
Voin näyttää todisteet. Vein poliisin tietokoneeni luo,
menin pankkitililleni ja näytin, että rahaa oli aika paljon.
Jill oli antelias kaikille, minullekin.
Rakastimme toisiamme.
En olisi koskaan voinut tehdä sitä tekoa.
Menetin ihmisen, jonka kanssa vietin arvokkaita, mielenkiintoisia,
tärkeitä ja miellyttäviä vuosia, ja se oli kova isku.
Harmittomat asiat voivat näyttää epäilyttäviltä.
Se oli kai vain lahja Jilliltä herra Wheatonille.
Asioista puhutaan yksityiskohtaisesti,
mutta kuoleman jälkeen voi tulla esiin asioita,
jotka ovat miltei juoruilua ja huhuja.
Silloin ei silti ole syyllinen jonkun tappamiseen.
Päättelimme,
ettei hän liittynyt murhaan.
Meidän piti seuloa pois kaikki ylimääräinen -
ja keskittyä perusperiaatteisiin -
ennen kuin eksyisimme yhä pidemmälle eri vaihtoehtoihin.
Jill ei asunut Gowan Avenue 29:ssä.
Hän asui sulhasensa kanssa kauempana Länsi-Lontoossa.
Tiesimme hänen käyvän Gowan Avenuella harvoin ja yöpyvän siellä vielä harvemmin.
Joten sen tietäminen, että Jill olisi Gowan Avenue 29:ssä -
maanantaiaamuna kello 11.30…
JILLIN VIIMEISET LIIKKEET
Tekijän oli täytynyt seurata häntä.
Olin tutkimusten varajohtaja.
Se oli huolellista työtä.
Kaksi poliisia kävi läpi…
ETSIVÄKOMISARIO
…useita satoja tunteja turvakameramateriaalia.
Tuhansia ihmisiä piti tarkistaa.
Mitään ei suljettaisi pois ennen kuin asiaa olisi harkinnut -
joku ryhmän jäsen.
Ympäröivillä kaduilla oli yli 190 kameraa.
430 tuntia katseltavaa.
Seurasimme Jillin liikkeitä 26. huhtikuuta.
Alkaen Alan Farthingin kotoa.
Hän kävi huoltoasemalla.
Hän tankkasi auton.
26. HUHTIKUUTA 1999
Sitten hän lähti huoltoasemalta Hammersmithin keskustaan.
Hän kävi parissa myymälässä ja osti faksi- tai kopiopaperia.
Hän palasi autolleen.
Sitten hän kulki etelään Fulham Roadia pitkin.
Hän lähestyi Gowan Avenueta.
Hän pysäköi kodin viereen.
Sitten hän käveli ovelle.
Hän kuoli kotiovelleen.
Kyse oli vain siitä, että kaikki piti kahlata läpi.
Voimme varmuudella sanoa, ettei häntä seurattu.
Miten sitten tappaja tiesi,
että hän oli menossa Gowan Avenuelle sinä aamuna?
Aloimme pohtia,
olisiko Jill kertonut jollekulle olinpaikkansa.
Niinpä tutkimme hänen puhelunsa siltä päivältä.
Kuka tiesi, että hän olisi siellä?
Vain yksi ihminen.
Herra Roseman.
Jon Roseman oli Jillin varsin värikäs agentti.
Olin paljon tekemisissä Jonin kanssa vuosien mittaan.
Hän oli erittäin päättäväinen ihminen.
Hän puhui hyvin suoraan. Huomasi kyllä, jos hän hermostui.
Hänestä on kuuluisa tarina,
jossa hän kulki baseball-mailan kanssa näyttämässä tunteensa.
Poliisi tuli luokseni lauantaiaamuna.
He kysyivät aikajanasta.
Hän meni sinne sinä päivänä vain hakeakseen faksit,
jotka toimistoni oli lähettänyt koskien töitä.
Hän taisi olla matkalla lounaalle.
Hän siis vain piipahti -
kodissaan hakemassa faksit.
Eräs poliiseja kiinnostanut asia oli minun kirjani.
Halusin aina kirjailijaksi.
Niinpä kirjoitin kirjan.
Pitää kirjoittaa tutusta asiasta,
joten kirjoitin agentista.
Agentista, jonka asiakkaita murhattiin arvoituksellisissa olosuhteissa.
Yksi asiakas ammuttiin.
Roseman oli kirjoittanut kirjan,
jossa juontaja tai julkisuuden henkilö kuolee.
Tuntui siis ironiselta, että hän kirjoitti romaanin,
joka sitten toteutui.
Kaksi poliisia istui toimistossani,
ja puhuimme siitä.
He kysyivät, oliko minulla romaanin käsikirjoitus, ja olihan minulla.
He kysyivät myös, minkä verran aikaa kului -
romaanin ensimmäisen ja toisen murhan välillä.
Luulin olevani Hämärän rajamailla.
Mietin, ettei hän ottanut asiaa vakavasti.
Oliko jollakulla muka käsikirjoitukseni, ja nyt hän noudatti kirjan suunnitelmaa?
Mietitkö sitä, epäilivätkö muut sinua?
Olisin joutunut maksamaan siitä, että se tehdään.
Minulla oli maine,
että olin todella kova, mutta se oli vain esitystä.
Jokaisen, joka epäilee minun tekevän lopun -
Jill Dandon tuomasta taloudellisesta tuotosta, täytyy olla hullu.
Ole hyvä.
Tässä kaikki…
Hetkinen, en näe linssiä.
Kun käännyt, käännä myös vartalo. -Selvä.
Kuulostaa kamalalta, mutta ilman niitä fakseja…
Tässä kaikki Mauritiukselta.
Ensi viikolla olen Kreikassa…
En väitä…
Jos hän ei olisi mennyt talolle, niin ei olisi käynyt.
Ken tietää, missä muualla se olisi tapahtunut,
mutta sen takia hän meni talolle.
Siitä on hyvin vaikea puhua.
Kaikki on niin hohdokasta ja ihanaa. Haluan kokea tämän.
Kaikki sujui niin hyvin hänellä.
Tulin tänne ilman seuralaista, mutta prinssi odottaa kuulemma kulisseissa.
Eihän kenenkään elämä ole sellaista.
Olisi hienoa, jos olisi sellainen elämä.
Jillin elämä oli sellaista.
Ei ole totta!
Anteeksi nyt tämä, Jill.
Minun on yhä vaikea hyväksyä hänen kuolemaansa.
Voinko pyöräyttää hänet pois?
Voit pyöräyttää. En usko tätä.
Niin se vain on.
Kukaan sisäpiiristä ei ollut Jill Dandon murhan takana.
Emme vieläkään tienneet, miksi Jill tapettiin.
HENKIRIKOSYKSIKKÖ
Meidän piti keskittyä tutkintaan.
Kuka oli mies, jonka nähtiin juoksevan pois?
Kuka ajoi sinisellä Range Roverilla?
Ja kuka oli se hikoileva mies?
Tiesin silloin puhuttuani yhteyshenkilöideni kanssa,
että Jill Dandon murha aiheutti suuren tyrmistyksen -
myös Scotland Yardin hierarkiassa,
koska Jill Dandoa pidettiin osana poliisivoimien perhettä.
Heitä vaivasi se, ettei ollut yhtään epäiltyä.
Ei ollut murha-asetta.
Huomenta.
Joko teillä on tietoa epäillystä tai teon motiivista?
Emme tiedä tällä hetkellä, kuka tappoi Jill Dandon,
ja yritämme selvittää motiivia hänen kuolemaansa.
Keskitymme tutkimuksissa motiivin selvittämiseen.
Kun motiivi selviää, voimme edetä nopeammin sen suhteen,
keitä epäillyt ovat.
Iltapäivälehdistö ei siedä tyhjää tilaa.
He haluavat tietoa. Sivut pitää täyttää.
Saatoin nähdä pilvien kerääntyvän horisonttiin -
ja tiesin, että jos he eivät selvitä rikosta todella nopeasti,
oli vain ajan kysymys,
milloin hukkuisimme kaikenlaisiin teorioihin.
Koska mitään selkeää motiivia hyökkäykseen ei ole,
pohdinta keskittyy mahdolliseen ahdistelijaan.
Jill Dandolla oli ennenkin ollut pakkomielteisiä faneja,
kuten läheinen työtoveri muistelee.
En usko, että hän pelkäsi…
CRIMEWATCHIN JUONTAJA
…jotain tapahtuvan. Hän oli ärtynyt toisinaan.
Joku oli seurannut häntä.
Suoraan sanottuna se kuuluu tähän työhön.
BBC:N TV-KESKUS
Jokainen julkisuudessa oleva, ja Jill oli julkisuudessa -
enemmän kuin lähes kaikki muut, saa uhkauksia.
Toimistoomme tuli postia.
Osa kirjeistä oli vähän epäilyttäviä,
joten piti olla varovainen ja poistaa osa niistä.
Ne eivät olleet silti uhkauksia.
Perverssejä ihmisiä riittää.
Sitten saimme kirjeen henkilöltä, joka väitti olevansa serbi.
Asia liittyi vetoomukseen,
jonka Jill oli tehnyt Kosovon puolesta.
Tänä viikonloppuna tuli selväksi,
että Balkania uhkaa kriisi,
kun tuhannet kosovolaiset…
Kirje tuntui hieman uhkaavalta.
Pienikin avustus merkitsee paljon näille ihmisille -
ja heidän mahdollisuuksilleen.
Balkanin sotaa oli käyty entisessä Jugoslaviassa,
joka oli jakautunut eri tasavaltoihin.
Serbiaan, Kosovoon ja niin edelleen.
Se oli erittäin kammottava sota.
Kun kävi ilmi, että hänen agenttinsa oli saanut uhkauskirjeen…
Sitten BBC:lle alkoi tulla uhkaussoittoja.
Ihoni meni kananlihalle.
Erittäin tunnetun TV-juontajan murha -
sai pelottavan käänteen.
Puhelu tuli TV-keskukseen, jossa Jill Dando oli töissä.
Mies väitti olevansa serbialainen -
ja tähden kuoleman takana.
Tekstitys: Ilse Rönnberg